AlbumWeb
Tämä kätevä pikkuohjelma tekee useita eri tyyppisiä kuvagallerioita. Ohjelma on todella käyttäjäystävällinen, sillä kaikki hoituu ohjatulla toiminnolla.

Asenna ohjelma ja avaa se sitten valitsemalla Käynnistä, Ohjelmat, Photoaction, Albumweb ja edelleen Albumweb. Hyväksy käyttöehdot valinnalla I Agree. 

Ohjelma toimii kuten ohjattu toiminto, eli ohjelma opastaa käyttäjää kaikissa kuvagallerian luomisen vaiheissa ja valinnoissa.

Aloita valitsemalla Create a New Project ja valitse sitten Next. Kirjoita albumillesi nimi sille varattuun kenttään ja jatka sitten valitsemalla Next. Seuraavaksi valitaan galleriaan tulevat kuvatiedostot. Klikkaa vihreää plusmerkkiä, valitse tiedosto tai tiedostot, jotka haluat albumiin, ja valitse Open. Jatka valitsemalla Next. Nyt voit valita haluamasi galleriatyypin. Tämän jälkeen pääset tarkastelemaan galleriaasi valitsemalla Generate and Preview.

Ohjelman saat suljettua milloin tahansa valitsemalla Close.